มาร้านนี้เพราะมีเพื่อนเคยแนะนำว่าอร่อยค่ะ แต่เรายังไม่เคยไปกิน กลับบ้านเลยชวนครอบครัวไปกินกันค่ะ

ร้านอยู่ถนนคลองเทียน ขับมาจากเพชรบุรี ให้วิ่งทางที่จะเข้าตัวเมืองชะอำ (อย่าวิ่งบายพาส) จากนั้นพอเลยโรงปูนพญานาคมา ให้สังเกตทางซ้ายมือ จะมีทางเลี้ยวเข้าไปนะคะ วิ่งไปตามถนนเรื่อยๆ ร้านจะอยู่ทางซ้ายมือค่ะ (ใช้กูเกิ้ลแมพพาไปได้นะคะ พิกัดตรงอยู่)

ร้านเป็นอาคารโล่ง ไม่มีห้องแอร์นะคะ คนเยอะ การบริหารจัดการไม่ค่อยดีเท่าไหร่ มีต้องให้ตามอาหารอยู่บ้างค่ะ

ผัดฉ่าปลาดุกทะเล ร้านพวงเพชรยังอร่อยกว่าค่ะ ร้านนี้ถือว่าโอเค ใช้ได้

หมูนายก เมนูโปรดของนายกเทศมนตรีชะอำ อร่อยค่ะ เป็นหมูหมักซีอิ๊ว กึ่งแดดเดียวแล้วเอาไปทอด กินเพลินๆ เลย อันนี้มีสั่งเบิ้ลค่ะ

กะพงทอดน้ำปลา น้ำปลาน้อยไปง่ะ ต้องอาศัยตัวน้ำยำช่วย แต่น้ำยำอร่อยค่ะ

ต้มยำเห็ดโคน อีกหนึ่งเมนุแพงของวันนั้น (350 บาท) ขนาดบอกขอรสจัดๆ แต่ก็ยังไม่ค่อยจัดค่ะ เสียดาย แต่เห็ดอร่อย เป็นเห็ดออมชอมคือยังไม่บานเต็มที่ ทำให้ค่อนข้างหวานเลยค่ะ

แกงป่าเนื้อติดมัน อร่อยค่ะ (แต่น้าเราทำอร่อยกว่า 555) เข้มข้น และเผ็ดแบบล่าช้า คือ กินคำแรกไม่เผ็ด พอสักพักนี่จะเผ็ดมาก (น่าจะเป็นพริกไทยสด) เพราะงั้นกินต้องระวังหน่อยนะคะ

เขียวหวานทะเล ที่จริงจะสั่งเขียวหวานแห้ง แต่หมด เลยมีแต่เขียวหวานทะเล น้องบอกโอเคค่ะ เราอิ่มแล้วเลยไม่ได้ชิมอ้ะ

ใกล้ๆ เยื้องๆ กับร้านมีร้านขายของชำอยู่ มีไอติมหนองโพถ้วยละ 35 บาทขายค่ะ กินดับเผ็ดได้นะคะ

โดยรวมถือว่าโอเค ไม่แพงมาก (ที่เราสั่งมีราคาสูงสองตัว นอกจากเห็ดโคนแล้วก็กะพงฯ หละค่ะ) 